Pri la komunumo
---------------

**Eptingen** (en Esperanto ankaŭ **Eptingo**, en la alemana **Eptige**) estas komunumo en la distrikto Waldenburg en Kantono Bazelo Kampara, Svislando. Ĝi havis 520 loĝantojn je la 31-a de decembro 2008.

Geografio
---------

Eptingen situas ĉe la suda fino de la valo de Diegten. La komunumo estas kompete ĉirkaŭita de montoj de la Ĵurasa Montaro. Al la komunumo apartenas krom la vilaĝo Eptingen en la fundo de la valkaldrono la setlejoj Chall en la sudo sur alteco de 830 m s.m. Hagnau duonvoje inter la vilaĝo Eptingen kaj Chall, Schmutzberg en sudoriento de la komunumo, Steinägerten duonvoje inter Schmutzberg kaj la vilaĝo Eptingen, Witwald en nodo sur alteco de 654 m s.m. Sagi en nordo okcidente de la aŭtovojo, Hasel en nordokcidento, okcidento de la kernvilaĝo Dangeren, Habsen, Leutschenholden kaj Wallburgstüel, kaj sudokcidente de la kernvilaĝo Lungeren, Niederbelchen kaj Oberbelchen.

Najbaraj komunumoj
------------------

Eptingen limas en nordo al Diegten, en nordoriento al Läufelfingen, en sudoriento al Hauenstein-Ifenthal (Kantono Soloturno), en sudo al Hägendorf (Kantono Soloturno), en sudokcidento al Langenbruck, kaj en nordokcidento al Bennwil.

Ekonomio
--------

La komunumo estas konata pro ĝia mineralakva fonto. La entrepreno *Mineralquelle Eptingen AG* [Mineralfonto Eptinga Akcisocieto] ĉi tie enboteligas la mineralakvon *Eptinger*. La kapacito de la fabriko estas inter 400000 kaj 500000 boteloj tage kaj ĝi laborigas 72 personojn. La mineralfonto ankaŭ allogas kuracturismon.

Trafiko
-------

Al la publika trafikreto Eptingen estas konektita per poŝtaŭtolinio tra la Dietgenvalo al Sissach.

Okcidente de la vilaĝo pasas la nacia aŭtoŝoseo A2 de Bazelo tra Lucerno al Gotardo, al kiu Eptingen posedas propra aliro, kaj kiu malaperas sude de la vilaĝo en la 3,18 kilometrojn longa *Belchentunelo* tra la Ĵurasa Montaro.

Historio
--------

La unua dokumenta mencio de Eptingen datiĝas el la jaro 1145 kiel *Ebittingen*.

En mezepoko sur la teritorio de la hodiaŭa komunumo ekzistis du setlejoj, nome *Ruch-Eptingen*, kiu kongruas kun la hodiaŭa vilaĝo kaj *Wild-Eptingen* proksimume 100 metrojn pli alte, kiu malaperis. La Baronoj de Eptingen konstruis kastelojn sur la monteto *Schanz* kaj apud *Witwlad*. En la jaro 1487 la Baronejo Eptingen estis vendita al la urbo Bazelo. Post la Bazela Kantondisiĝo en la jaro 1832 la vilaĝo kiel parto de la distrikto Waldenburg aliĝis en la jaro 1833 al la nove fondita Kantono Bazelo Kampara.

Eksteraj ligiloj
----------------

* Oficiala retejo de la komunumo Eptingen
* Retejo de la entrepreno *Mineralquelle Eptingen AG*
* Eptingen en la Historia Leksikono de Svislando

* Kategorio Eptingen en la Vikimedia Komunejo (Multrimedaj datumoj)

Bildoj
------

* Vilaĝokerno kun preĝejoVilaĝokerno kun preĝejo
* PreĝejoturoPreĝejoturo
* PreĝejoPreĝejo
* La fakbriko de Mineralquelle Eptingen AGLa fakbriko de *Mineralquelle Eptingen AG*
* La aŭtoŝoseo A2 apud EptingenLa aŭtoŝoseo A2 apud Eptingen
* Vilaĝocentro kun la kurachotelo Bad EptingenVilaĝocentro kun la kurachotelo Bad Eptingen
* Vilaĝa vendejo kaj fajrobrigadejoVilaĝa vendejo kaj fajrobrigadejo
* Komunuma domo kaj DiegterbachKomunuma domo kaj Diegterbach
* Tradicia lingodomo ĉe la vilaĝoplacoTradicia lingodomo ĉe la vilaĝoplaco

  


|  |  |  |  |
| --- | --- | --- | --- |
| 

| v • d • rDistrikto Waldenburg |
| --- |
| WaldenburgWaldenburgArboldswil  •  Bennwil  •  Bretzwil  •  Diegten  •  Eptingen  •  Hölstein  •  Lampenberg  •  Langenbruck  •  Lauwil  •  Liedertswil  •  Niederdorf  •  Oberdorf  •  Reigoldswil  •  Titterten  •  **Waldenburg** | Waldenburg |

 |


|  |  |
| --- | --- |
| Bibliotekoj | * PeEnEo: 285385
* GND: 4576242-9
* VIAF: 558153532494148820008 130617955, 558153532494148820008
* BNF: 121622613
 |